### 4.     Beslutning vedrørende betaling for kommerciel servicevejvisning

**Åbent**

Sagsnr.: 326-2020-14292       J.nr.: 05.13.00           Dokumentnr.:
326-2020-294748

**Sagstype**

Beslutning.

**Resume og sagens baggrund**

Den 1. januar 2018 trådte en ny
bekendtgørelse om vejafmærkning i kraft, og dermed kom der nye regler om
servicevejvisning. Teknik- og Miljøudvalget blev orienteret om de nye regler på
sit møde den 3. september 2020, og udvalget drøftede i den forbindelse principper
for betaling for kommerciel servicevejvisning.

**Indstillinger**

Chefen for Vej, Ejendom og Affald indstiller,

1.
at udvalget vedtager de nedenfor
anførte principper for betaling for kommerciel servicevejvisning, og

2.
at ordningen evalueres efter et år.

**Behandling**

Teknik- og Miljøudvalget.

**Sagsfremstilling**

På Teknik- og Miljøudvalgets møde den 3. september 2020
gennemgik udvalget et oplæg fra administrationen om kommersiel
servicevejvisning, og på den baggrund drøftede udvalget principper for betaling
for den kommersielle skiltning. Udvalget tilkendegav på mødet, at
administrationens anbefalinger skulle indarbejdes i et oplæg, som udvalget
skulle tage konkret stilling til ved et kommende møde.

Udvalget besluttede desuden, at ordningen skal evalueres
efter et år.

I det følgende sammenfattes et oplæg
til administrationsgrundlag:

Generelt:

•
at der kan meddeles tilladelse til
opsætning af kommerciel vejvisning både for private virksomheder og for de
kommunale institutioner,

•
at ansøger i forbindelse med
ansøgningen gøres opmærksom på, at man som tavleejer skal betale omkostningerne
som følge af slidtage, beskadigelse, nedtagning, udskiftning og drift,

•
at der ikke gives erstatning ved
ændring af tekst med symboler, hvis der sker
ændringer i krydset,

•
at der betales for administration forud
for sagsbehandling, etablering, nedtagning, udskiftning med mere og for årlig
drift for vedligeholdelse,

•
at gebyret pristalsreguleres hvert år,

•
at tavleejer(e) underrettes og
partshøres, om hvorvidt vejvisningen ønskes, opretholdt ved slidtage,
beskadigelse, udskiftning, ændring af tekst med symboler og lignende.

Betaling:

I forbindelse med kommerciel
servicevejvisning er ansøgeren og dermed den fremtidige tavleejer omfattet af
følgende konkrete principper for betaling.

Ved opsætning af ny tavle:

·
Der skal betales et administrationsgebyr, svarende til en gennemsnitlig
administrationstid på 5 timer, som beregnes på samme måde som ved opkrævning af
byggesagsbehandling, lige nu 600 kr. pr. time og dermed i alt 3.000 kr.

* Der skal betales for kommunens
  faktuelle omkostninger til indkøb, materialeomkostninger,
  transportomkostninger samt opsætning med videre.
* Der skal betales for samtlige
  omkostninger i forbindelse med udskiftning af de eksisterende sort-hvide
  tavler til blåhvide tavler.
* Der skal betales for samtlige
  omkostninger ved ansøgning ved flere end fire vejvisningsmål, nedtagning
  og udskiftning af de eksisterende tavler til en tavle med symboler for
  virksomhederne.

Ved beskadigelse eller nedslidning af vejvisningen:

•
Der skal betales for samtlige
omkostninger i forbindelse med beskadigelse eller nedslidning. Hvis tavlen har
flere symboler, fordeles udgiften mellem virksomhederne.

Ved nedtagning af vejvisningen:

·
Der skal betales for omkostningerne til
nedtagning og eventuel udskiftning af tavler.

·
Kalundborg Kommune betaler for
nedtagning/udskiftning, hvis der laves vejreguleringsprojekter eller lignende.

Drift og vedligeholdelse af tavler

•
Der skal betales for driftsomkostninger, som svarer til den
gennemsnitlige udgift forbundet vedligeholdelse af tavler.

•
Driftsomkostningen opkræves automatisk
gennem en betalingsaftale, der indgås i forbindelse med, at der gives
tilladelse til skiltningen.

**Økonomiske konsekvenser**

Ingen økonomiske konsekvenser.
Der er ikke afsat budget til kommerciel servicevejvisning, og gebyret dækker de
afholdte udgifter.

**Bilag**

|  |  |
| --- | --- |
| Bilag 1 - Notat vedrørende nye regler for servicevejvisning på almindelige veje | 326-2020-203817 |
| Bilag 2 - Oplæg til TMU om kommerciel servicevejvisning | 326-2020-252560 |